સૌથી સસ્તા સ્માર્ટ ફોનને લઈને વિવાદોમાં રહેનાર કંપની રિંગિંગ બેલ્સે ફોન લોન્ચ કરવાની તૈયારી પૂરી કરી લીધી છે. ૭ જુલાઈના રોજ નવી દિલ્હીમાં એક ઇવેન્ટ્સમાં ફોન રજૂ કરાશે. અા ઈવેન્ટ્સમાં એચડી એલઈડી ટીવી પણ લોન્ચ થશે. કંપનીના ફાઉન્ડર અને સીઈઅો મોહિત ગોયલનું કહેવું છે કે ફ્રીડમ ૨૫૧ની ડિલિવરી અાજથી શરૂ થઈ જશે. અગાઉ ૩૦ જૂને ફોન લોન્ચ કરવાની તારીખ બહાર અાવી હતી. કંપનીનો ઇરાદો ૩૦ જૂન સુધી ૨૫ લાખ હેન્ડસેટ લોકો સુધી પહોંચાડવાની યોજના હતી. તે સમયે રજિસ્ટ્રેશન માટે સાત કરોડથી વધુ લોકો સાઈટ પર અાવ્યા હતા અને વેબસાઈટ ક્રેશ થઈ ગઈ હતી. કંપનીઅે ફર્સ્ટ પેજનાં તમામ ફોન ડિલિવર કર્યા બાદ ફરીવાર રજિસ્ટ્રેશન અોપન કરવાનું પ્લાનિંગ પણ કર્યું છે.